Document ID: 31997D0564

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή (Κείμενο που παρουσιάζει ενδιαφέρον για τον ΕΟΧ) (97/564/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προελεύσεως, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 2,
Εκτιμώντας:
ότι το Σούριναμ και οι Νήσοι Φίτζι πληρούν τους όρους που ορίζονται στο άρθρο 2 παράγραφος 2 της απόφασης 95/408/ΕΚ 7
ότι πρέπει, ως εκ τούτου, να προστεθούν το Σούριναμ και οι Νήσοι Φίτζι στον κατάλογο των τρίτων χωρών από τις οποίες επιτρέπεται η εισαγωγή αλιευτικών προϊόντων, ο οποίος καταρτίστηκε με την απόφαση 97/296/ΕΚ της Επιτροπής (3) 7
ότι η Τουρκία δεν αποτέλεσε ακόμη αντικείμενο ειδικής απόφασης βάσει της οδηγίας 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (4), όπως τροποποιήθηκε τελευταία από την οδηγία 96/23/ΕΚ (5) 7 ότι πρέπει, συνεπώς, να διαγραφεί από το τμήμα Ι για να συμπεριληφθεί στο τμήμα ΙΙ του παραρτήματος της απόφασης 97/296/ΕΚ 7
ότι η οδηγία 91/493/ΕΟΚ, προβλέπει στο άρθρο 3 παράγραφος 4 στοιχείο β) ότι τα μεταποιημένα δίθυρα μαλάκια πρέπει, πριν από την επεξεργασία τους, να ανταποκρίνονται στις διατάξεις που αναφέρονται στην οδηγία 91/492/ΕΟΚ του Συμβουλίου (6), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας 7 ότι, κατά συνέπεια, ο κατάλογος των τρίτων χωρών που πληρούν τους όρους οι οποίοι προβλέπονται στην οδηγία 91/492/ΕΟΚ, εφαρμόζεται επίσης στις εισαγωγές των δίθυρων μαλακίων, των εχινόδερμων, των χιτωνόζωων και των μεταποιημένων θαλάσσιων γαστερόποδων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/296/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Ιουλίου 1997.

Labels: 0
3
5
6